שאלה: רוצה להיות טובה, אמיתית ולדעת שאני יפה: ישנם שלושה דברים המפריעים לי בזמן האחרון, ואני מחפשת ייעוץ בנוסף לזה של ההורים: 1) אני מרגישה שאני קצת ביקורתית (זה לא קיצוני כמו שאפשר לחשוב שזה). זה בעיקר משהו פנימי. אני לא מעירה לאחרים וכו, אבל פשוט לפעמים רמת הכיף שלי יורדת בגלל שהסתכלתי בכללי על החוויה עם יותר באסה מאשר בכיף. זה גם מתבטא בהסתכלות על חברות (שוב-זה לא קיצוני כמו שזה נשמע), אני רואה את החסרונות שלהם בעיני בצורה יותר מידי שופטת. הייתי רוצה לשנות את זה (ואשמח לפיתרון לא מהסוג של לרשום רק את הדברים הטובים שהיו וכדו ). 2) יש לי המון שאלות באמונה בזמן האחרון, במיוחד בנושאים על ה ספציפית, מוסר בתורה ותפילה (למה כל יום אני קוראת אותו טקסט בדיוק ועוד מצפים ממני להתכוון אליו ולהתחבר כל פעם? איך זה שמותר מבחינת התורה לגבר לישוא שתי נשים, ובכללי כל הצורה שבה גבר יכול לקחת לו לאישה, ועוד אחריי שהוא חטא וכו, זה ממש לא מוסרי. ולמה בכלל צריך לעשות שילוח הקן ויש על זה שכר כ"כ גדול? למה לקחת לאמא את הילדים שלה? למה בכלל ה ברא אותנו?). יש לי עוד המון שאלות. וכבר נמאסו עליי כל התשובות המתחסדות האלה שמצטטות דברים ואין בהם באמת דברים שישבו לי על הלב. (ה ברא אותנו כדי להיטיב לנו! הסבר פרט נמק?! יש כ"כ הרבה שלא מובן פה!) הייתי שמחה להכוונה על אתרים ספציפיים, מקומות בהם אוכל לשאול, ספרים, אנשים ולקבל תשובות שיהיו הגיוניות בשכל ויתיישבו לי על הרגש (אני אדם מאוד של שכל ושל רגש. חשוב לי להבין עד הסוף מה אני עושה ולמה, וכך אוכל להרגיש את מה שצריך להרגיש. מאוד חשוב לי להרגיש מחוברת לה ולהתכוון מאוד בתפילה לדוג, אז אני רוצה הסברים קודם.). 3) נושא אחר לגמרי - אני מרגישה מאוד מושפעת מהערות של אחרות ודעתן עליי. כל הערה של מיהי לגבי איך שאני נררית משנה את החשיבה שלי על עצמי בנושא. אני רוצה לדעת להחליט איך באמת אני נראית, במיוחד להשלים עם זה. אולי סתם ככה הייתי כבר חושבת שאני יפה, אבל בגלל שאני מודעת לאנשים ושמה לב שמיד אחריי שאומרים תתחדש על החולצה אז גם אומרים היא יפה, אז אני לא מאמינה לכל פעם שאומרים לי דברים בסגנון. (מובן לגמרי להוסיף שהיא יפה, אני גם מוסיפה) אבל פשוט אני לא מאמינה לכל מחמאה שאומרים לי כי ברור לי שיגידו אותה במצב הזה ואני לא מצליחה לקבל החלטה בעצמי בנושא, כי אני רגילה לראות את עצמי כל החיים שלי, וברור שאחריי שמתרגלים לראות את אותם פנים אז כבר רואים את הדברים היפים שבהם. יש לכם רעיון איך אני יכולה להיות חזקה ןשלמה עם עצמי בנושא? :) הערה - אני הרגשתי חופשי מאוד לכתוב את כל זה כאן כי לא מכירים אותי ולא יכירו אותי מפה, אז בבקשה לא להסיק עליי מסקנות מהסוג הלא טוב לפי מה שכתוב פה. כתבתי בצורה תובענית ויהירה קצת, אני לא כזו. רוב הדברים נכתבו בגלל כנות והרגשה שאפשר להגיד. לא דברים אחרים. סליחה אם חלק מהשאלות שלי הוסיפו למי שקרא אותן באסה עם עצמו (למשל בנושא היופי, אם גרמתי למישהו להרגיש אחרת עם עצמו) או שהוספתי לאלה שכבר שואלים שאלות עוד שאלות שהם יצטרכו להתמודד איתן. מראש על העזרה :)
תשובה: דבר ראשון אבקש את סליחתך על כך שהתשובה לשאלתך התעכבה. שאלתך באמת חשובה ויקרה מאוד מאוד. באמת שאלת הרבה דברים כ"כ חשובים ואני מקווה שאצליח לענות על הכל, אך זה יצא ארוך. כל שאלה ששאלת ראויה לתשובה שלימה בפני עצמה, אך אנסה בכל זאת. רק לפני הכל אני רוצה לומר שאני מאוד מתפעל מאיך שאת תופסת את החיים. באמת זה מרשים אותי. הרצון שלך לחיות חיים טובים, שמחים ומלאים, להיות עם חברות אך להיות טובה ולא ביקורתית, להאמין בה  ובמצוות באמת בלי שקר פנימי וציטוטים שלא אומרים לך כלום, וכן גם הרצון שלך להרגיש שאת יפה, כל הדברים האלה כאחד מראים שאת ממש רוצה לחיות חיים מלאים בלי לוותר, ואני רוצה לחזק אותך מאוד. המשיכי בדרך זו, המשיכי לברר את דרכך האמונית, המשיכי להתבונן בתוך אישיותך פנימה, המשיכי עם ביקורת עצמית חיובית, המשיכי ברצון שלך לחיות בשמחה, ייתכן ותצטרכי לעבור דרך של בירור אך בסוף תצליחי לחיות חיים שלמים שמחים ומאירים כמו שאת רוצה באמת. וברור שאני לא אסיק עלייך מסקנות לא טובות! אם כבר אז ממש להפך אני מסיק עלייך מסקנות חיוביות מאוד על הכנות שלך והרצון שלך לאמת. זהו. אנסה לענות על השאלות שלך אחת אחת. אתחיל מהשאלה שלך לגבי תחושת הביקורת. תראי, אין אדם בלי חיסרונות רבים וזה מצויין! ככה זה אמור להיות.יש חסרונות שנובעים דווקא מכך שיש לי יתרון מסויים באופי. לדוגמא, אדם זורם, רגוע ושמח יכול לפתח נטיה לחוסר ארגון וסדר, הנה יתרון שיש בו חיסרון מצד שני, וכך לפעמים אדם צנוע ופשוט, יכול לפתח נטיה לקמצנות יתרון שיש בו חיסרון מצד שני. והנה את בעצל בחורה רצינית וחושבת והנה יש לך נטיה למידה רעה של ביקורתיות יתרון שמוליד בתוכו נטיה לחיסרון אנחנו כולנו כמו פזל, לכל אחד יש חור   חיסרון שדווקא הבליטה שיש לחבר שלו משלימה אותו. אם את טובה במשהו מסויים אני מבטיח לך שיש לך גם נטיה לחיסרון בצד השני   ככה זה בחיים, עובדה. והחכמה היא לעזור להשלים אחד את השני. וככה זה בכלל בחיים. למצוא חסרונות זה מאוד קל! יש מיליונים של שדות קוצים בעולם - אך רק מעט שדות פרחים. על כל פרח היה מישהו שטרח לגדלו, אך קוצים זה הבסיס של החיים. זה ממש קל למצוא חסרונות וקוצים את זה תמצאי בכל מקום. וכך גם בחיים החיים הם לא מושלמים, אנחנו בני אדם. הקב"ה מושלם, התורה מושלמת, עם ישראל לדורותיו מושלם, אך אנחנו חסרים. נכון, בחיים יש הרבה חסרונות, לא נצליח כנראה גם להיות נגנים בקלרינט וגם מהנדסים וגם פסיכולוגים. אך יש משהו ששווה את כל החסרונות שקיימים בחיים. מה גורם לנו לשמוח בחיים למרות כל החסרונות שיש? האמונה שבסוף החיים כן יגיעו לשלימותם. כרגע אנחנו מוצאים קצת שלימות באהבה, באופטימיות, ברצון להיות ביחד למרות הכל, בחסד ועוד. בינתיים כולנו ממשיכים לחזק אחד את השני, אך בסוף השלימות באמת תגיע, אך עד אז אנחנו מאמינים, סבלניים. תחשבי על זה ואולי זה יגרום לך להתעסק ולשמוח בכל טיפת טוב שתראי שצומחת, במקום לשקוע בחסרונות, שבאמת יש המון המון סביבנו. ואולי פשוט את צריכה חברה אמיתית, טובה וקרובה שתמתיק לך את כל החוסר? וזה ימלא לך את החיים באור? באמת שאיני יודע. ולשאלה השניה : אין לך מושג כמה אני שמח בשאלה הזו ועד כמה היא חשובה. אני מרגיש שהגעת לשלב של התפתחות ובגרות בנושאי האמונה, ולכן פתאום צצות לך מיליון שאלות. באמת מצויין! הכי חשוב בחיים זה לחפש את האמת, וכל החיים אנחנו מבררים תשובות לשאלות, ואפשר לברר את התשובות, באמת שאפשר, אמנם לא לכולן, אמנם לא מיד, אך לרובם זה אפשרי, ולאט לאט הדברים מתבררים. ובאמת אין יותר גרוע מתשובות לשאלות אמיתיות שמקבלים עליהם תשובות מתחסדות ולא מובנות. זה יוצר תחושה ממש גרועה. אני מבטיח לך שיש תשובות הגיוניות, פשוטות, מובנות וטובות כ"כ. אז אנסה לתת לך תשובות קצרות על חלק מהשאלות ששאלת למרות שלכל שאלה צריך לכתוב תשובה ארוכה פני עצמה, אנסה לענות בקצרה. שאלת לגבי אותו טקסט בתפילה כל יום   הטקסט הזה הוא רק בסיס, וכמובן שאת חייבת כל יום להוסיף בתפילה שלך משהו אישי שקשור לצרכים של אותו היום דווקא. והנה תשובה שנכתבה באתר שאולי תסביר יותר - והנה עוד אחת למה התורה מתירה לגבר לשאת שתי נשים? אענה תשובה קצרה הסיבה נעוצה בהבדל שבין גבר לאישה, וכדי שהתשובה תתקבל את צריכה להסכים שאכן יש הבדל כזה, נניח שאת מסכימה. אצל האישה עיקר המשקל של תחושת החיים נמצא בצד הריגשי, אצל גבר עיקר המשקל של תחושת החיים נמצא בצד השיכלי, ולכן אצל האישה שהצד הדומיננטי אצלה הוא הרגש, הנאמנות שלה לא יכולה להתפצל רגשית לשני גברים. כי רגש האמון הזוגי טבעו להיות סוחף ומלא ולא יכול להתפצל לשני גברים, ולכן אישה לשני גברים זו בגידה מתוך המעמד הנפשי של האישה. אך הצד השיכלי כן יכול ליצור נאמנות ואמון זוגי עם שתי נשים, כך זה בשכל שהוא פחות טוטלי, ולכן הגבר יכול, באופן עקרוני להיות נשוי לשתי נשים, ולכן זה לא מוגדר בגידה בזוגיות כאשר הוא נשוי לעוד אישה. כמובן כמובןשהיום עם ישראל כולו קיבל על עצמו בשמחה את ההלכה שאסור להתחתן עם שתי נשים בשום אופן. ובכלל לאורך הדורות לא נשאו שתי נשים. גם אצל אבותינו לא נשאו שתי שנים אלא אלו מקרים יוצאי דופן. אברהם ויצחק נישאו לאישה אחת, גם יעקב רצה רק את רחל, רק שהביאו לו את לאה. וכן רבי עקיבא ורבי מאיר ומי לא? דרך המלך היא כמובן אישה אחת לאיש אחד, ורק במקרים יוצאי דופן גבר ורק גבר יכול לשאת שתי נשים. תחשבי על זה שוב, ותגידי מה את אומרת על זה. ולמה לעשות מצוות שילוח הקן? אגב, אין חיוב לעשות מצווה זו. אלא אם אדם הולך לחפש ביצים כדי לאכול או להאכיל את משפחתו, שזה דבר טבעי ורגיל, והוא מוצא קן עם ביצים, והוא רוצה לקחת את הביצים, אומרת לנו התורה, אל תנצל את הרחמים של האמא הציפורה, שתנסה להגן על הביצים או האפרוחים ועל ידי כך תתפוס גם אותה, זה אכזרי! אלא "שלח תשלח את האם" ואח"כ את הביצים תיקח לך. זו מצווה שכולה חסד ורחמים על האם הציפורה. ולמה יש ע"ז שכר כ"כ גדול? שוב זה עניין לתשובה שלימה בפני עצמה. ולמה ה  ברא אותנו? האמת שאיננו יודעים למה. אנחנו רק בטוחים שהיתה לו סיבה מאוד מאוד טובה, שלעולם לא נבין אותה בגלל שאנחנו אנושיים והוא אלוקי, ולעולם לא נבין באמת את הסיבה. בדיוק כמו שלעולם לא נבין למה ה  ברא דווקא 324 מיני חתולים ו12 מיני הדסים, ולמה הגובה של האוורסט הוא בדיוק 8850 מטר. אבל אם כבר אנחנו כן מנסים להבין משהו, אנחנו כן בטוחים לומר שזה בטח לא לרעתינו, כי ה  לא סתם עושה דברים אלא זה לטובתינו. ואנחנו מנסים להבין כל הזמן למה החיים הם טובים ולמה המצוות ניתנו לנו לטובתינו. אנחנו יודעים שאם ה  עשה את החיים   זה בגלל שזה שווה את זה. אחרת, ה  לא היה עושה סתם חיים. וגם את זה חשוב לדעת. כי יש דתות אחרות שאומרות שהחיים הם לא לטובתינו והאלוהים סתם ברא עולם דפוק, ולכן עדיף להתבודד ולברוח מהחיים וכד  אבל היהדות אומרת שה  ברא את העולם לטובתינו ויש בחיים טוב ולכן צריך לחיות אותם מתוך לפי התורה והקדושה ואז הם באמת יהיו מתוקים וטובים. אך גם התשובה הזו צריכה להתברר עוד והיא צריכה תשובה בפני עצמה. ובקשר לספרים או אתרים ללמוד מהם, אז הנה רשימת אתרים שיכולים לעזור, אך דעי שכדי להתעלות ולהבין ענייני אמונה צריך סבלנות רבה, אך בסוף זה משתלם מאוד. קודם כל האתר המעולה של באתר יש אלפי שאלות שמאירות מצדדים רבים נושאים רבים מאוד. כדאי לך לקרוא כל שבוע תשובה ולהעמיק בה. קחי נושא שלם ותחקרי אותו מכמה תשובות של כמה משיבים. והנה אתרים של סרטונים של הרב שלמה אבינר. חלקים קצרים וחלקים ארוכים יש את האתר של ערוץ מאיר שמכיל המון בירורים בנושאי אמונה רבים   חפשי שם ותמצאי אוצרות וכמובן כמובן אנחנו נשמח לענות על כל שאלה, כואבת קשה ומתסכלת ככל שתהיה. ובקשר לספרים, יש עשרות ספרים, יש של הרב אבינר, ושל הרב הס, ושל הרב הרוש, ויש של רבנים נוספים, איני יודע למי תתחברי יותר, ולכן אני מציע לך פשוט ללכת לספריה באולפנה ולרואת איזה ספר ימצא חן בעיניך, אולי לפנות למחנכת שלך ולשאול אותה אם היא מכירה ספר שיכול להתאים לך יותר, או פשוט להיכנס לחנות דברי שיר(מכירה?) ולראות שם לאילו ספרים תתחברי. אחרי שתבחרי ספר ותראי הוא באמת מדבר אלייך, תנסי לסכם דברים מתוכו לעצמך, אפילו שזה קשה, ואז עברי לספר הבא. ועכשיו לשאלה השלישית ששאלת : כתבת שאת רוצה להרגיש יפה, אך מצד שני אינך יכולה להחליט כי אנשים מעירים הערות ולפי זה את כבר לא בטוחה לגמרי. הרצון שלך להרגיש יפה זה רצון טבעי ומבורך, וכ"ש לאישה. אך באמת אי אפשר להיות תלויים בהערות של אחרים. ואם את לא יפה בעיני מישהו? אז מה? תוכלי לשנות את זה? ממש לא. אז מה זה משנה? את לא יכולה ולא צריכה להיות יפה בעיני כולם, אלא את יפה בעיני אוהבייך וחברותייך. ראי, בעיני מי שאוהב אותך באמת לא לפי החיצוניות, בדר"כ תהיי יפה, ואם לבשת משהו לא יפה אז כבר יגידו לך מאהבה כי אוהבים אותך, ולאט לאט כבר תלמדי לדעת אלו בגדים יפים לך ואילו לא. ובעיני מי שלא מכיר אותך, כנראה שלא תהיי יפה, אא"כ יש לך יופי טבעי יוצא דופן, אבל אז בכל מקרה תצטרכי להחביא אותו כדי לא למשוך עיניים של אחרים וליצור משיכה או קנאה, ואז שוב לא תהיי יפה כלפי חוץ (: ובכלל יש הרבה סוגים של יופי, יש יופי חם, ויש יופי שמח, ויש יופי חמוד, ויש יופי זוהר, ויש יופי אימהי ויש יופי שובב ויש יופי מסודר ויש יופי זורם ויש יופי דוגמני, ויש הרבה סוגים של יופי, וכמובן כמובן היופי של שבת שזה הכי יפה שיש. כך שגם אם את הכי יפה, עדיין יהיו יפות ממך כי את לא יכולה להיות גם עם יופי זורם וגם עם יופי מסודר ביחד. ועוד יותר, מה שהופך אותך ליפה זה בכלל לא הנתונים החיצוניים, או מה שלבשת בדיוק באותו ערב. (אני יודע שזה מרגיז מה שאני כותב אבל זה באמת נכון(: אל תתרגזי) מה שהופך אותך ליפה זה השילוב של המבט שלך בעיניים, הדיבור שלך, הצחוק שלך, הבגדים שלך, השפה שלך, ההליכה שלך, טון הדיבור שלך, טוב הלב שלך, המחשבות שלך, וכן גם קצת המראה שלך. כל זה ביחד יוצר תמונה ייחודית שלך שאין לה מקבילה בשום מקום אחר בעולם. וזה החן שלך. וכן, ב"ה חן כזה יש לכל אדם, ובטח לכל אישה. וכן ה  עשה אותך יפה. גם אם את לא הכי יפה בנתונים החיצוניים וגם אם לא הכי זוהרת. את יפה בזכות מה שאת בלי למשוך עיניים. בזכות האישיות שלך בזכות העיניים הבורקות. או התמימות. בזכות הפנימיות שלך. ובטח אם את רוצה להיות יפה כדי שבעלך ישמח בך, אל דאגה. בעז"ה יהיה לך בעל צדיק שיכיר רק את אישתו ולא אף אחת אחרת. ואז ברור שתהיי הכי הכי יפה שיש בשבילו בכל העולם (אם הוא יסתכל על אחרות, אז בכל מקרה יהיו יפות ממך אפילו אם תהיי הכי יפה שיש) ולכן כל אדם הוא יפה, ובטח כל אישה. כך ה  עשה אותנו. לא בגלל הנתונים החיצוניים, אלא בגלל השילוב של כל אלו יחד. אמנם, יש אנשים שניחנו ביופי חיצוני יוצא דופן, אך להפך בגלל זה לפעמים קשה לפגוש את החן של האישיות שלהם, כי מיד מסתכלים על היופי החיצוני שלהם וקשה להתחבר אליהם. בקיצור, תחשבי על מה שכתבתי, זה נשמע שמאוד קל ופשוט להיות יפה, אבל כן, זה באמת נכון ב"ה! באמת זה לא מסובך להיות יפה וכמה טוב שה  עשה את זה ככה! כך תוכלי אחת ולתמיד לשמוח תמיד ביופי שה  נתן לך, לא משנה מה אחרות שלא חברות טובות שלך אומרות. והעיקר, באמת בשבילך ולטובתך, אל תעשי את היופי החיצוני עיקר. אלא תעשי את החיים שלך לעיקר, את הנאמנות שלך לעמך, לתורה, למשפחתך, לתכונותייך, לליבך הטוב, זה העיקר! האמיני לי, אם תהיי שלימה עם עצמך זה יעשה אותך הרבה יותר יפה מאשר אם תלבשי חצאית זוהרת. אז איך תהיי בטוחה שאת יפה באמת? אם זה יהיה תלוי בעיניים של אחרים,זה באמת בעיה, ייתכן שלעולם לא תהיי בטוחה. כי תמיד יהיה מי שיאמר שאת לא. אבל אם זה תלוי בעיניים של חברות טובות שאוהבות אותך באמת, או במשפחה תוכלי להרגיש לאט לאט ביטחון ביופי שה  נתן לך. באמת יצאה תשובה ארוכה מאוד כי שאלת שאלות אמיתיות מאוד מאוד, רק הרבה מידי ביחד (: אבל שמחתי לענות על כולם. אם יש לך עוד שאלות אשמח לענות, כמובן. באמת כל הכבוד אני מלא הערכה. המשיכי בבירור וחיפוש האמת. חגי